open-index/open-wikipedia-markdown huggingface dataset:
James Cameron

náhľad|200px|James Cameron v septembri 1986

**James Francis Cameron** (* 16. august 1954, Kapuskasing, Ontário, Kanada) je kanadský filmový režisér, producent, scenárista a podmorský výskumník. Jeho scenáre a réžie zahŕňajú filmy ako *[[Terminátor (film)|Terminátor]]* (1984), *[[Votrelci (film)|Votrelci]]* (1986), *[[Terminátor 2: Deň zúčtovania]]* (1991), *[[Pravdivé lži]]* (1994), *[[Titanic (film z roku 1997)|Titanic]]* (1997) a *[[Avatar (film z roku 2009)|Avatar]]* (2009). Do dnešného dňa mu jeho režijné snahy vyniesli 1,2 mld. $ v Severnej Amerike a takmer 3,7 mld. $ celosvetovo. Po niekoľkých hlavných filmoch sa Cameron zameral na dokumentárnu kinematografiu a spoluvyvýjanie digitálneho 3D Fusion Camera System. K hlavným filmom sa vrátil so snímkou *Avatar*, pri ktorej taktiež využil technológiu Fusion Camera System. 25. marca 2012 sa stal tretím človekom v histórii, ktorý dosiahol dno Mariánskej priekopy, pričom ako prvý tam zostúpil samostatne. 

## Filmografia

 **I** umelecký režisér
 **II** režisér druhej jednotky a produkčný dizajnér
 **III** herec
 **IV** dotazovaný
 **V** účastník
 **VI** strihač
 **VII** umelec matnosti a režisér špeciálnych efektov
 **VIII** dizajnový konzultant
 **IX** postava, ktorú sám vytvoril

## Referencie

Kategória:Kanadskí filmoví režiséri
Kategória:Kanadskí filmoví producenti
Kategória:Kanadskí filmoví scenáristi
Kategória:Hollywoodsky chodník slávy
Kategória:Držitelia Oscara za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia Critics' Choice Movie Awards
Kategória:Osobnosti z Ontária
Porfyroid

**Porfyroid** je premenená hornina, ktorá vzniká metamorfózou z kyslých vulkanitov a ich pyroklastík.

Termín zaviedol J. C. Delamétherie v roku 1795.

## Zloženie a vlastnosti
Porfyroidy vznikli premenou kyslých vyliatych hornín ryolitov (kremenných porfýrov), ryodacitov, a ich tufov alebo aj zo žulových porfýrov. Makroskopicky sa porfýroidy vyznačujú zreteľnou jemnou bridličnatosťou. Najčastejšie sú svetlo sfarbené - biele, svetložlté, sivobiele a žltkasté. Majú reliktnú porfyrickú štruktúru. Základná hmota je obyčajne zložená zo sericitu, kremeňa a živcov. Výrastlice (porfyroblasty) tvoria najčastejšie kremeň a živce. V niektorých typoch porfyroblasty kremeňa majú pretiahly tvar.

## Výskyt
Porfyroidy sú bežné v oblasti veporika (okolie Ľubietovej), Slovenské rudohorie. Najvýznamnejšie výskyty porfýroidov sú vo Volovských vrchoch, najmä v strednej časti gemeridného kryštalinika, hlavne jeho najstaršiu kambricko-spodnodevónsku gelnickú skupinu (Gelnica, Rožňava, Dobšiná), ktorá bola v minulosti nazývaná aj porfyroidová séria.

## Použitie
Zvršky, ako kamenivo, do betónov.

## Referencie

### Zdroj

Kategória:Premenené horniny
Recenzia

**Recenzia** (z lat. recensio; vykonávanie recenzie je **recenzovanie**) alebo v mnohých kontextoch aj **kritika** môže byť:
* v starovekom Ríme: cenzorská prehliadka, pozri recenzia (staroveký Rím)
* publicistický žáner spočívajúci v posudku umeleckého alebo vedeckého literárneho diela po jeho vydaní, pozri recenzia (publicistický žáner)
* posudzovacie konanie, ktorým prechádza umelecké alebo vedecké dielo pred vydaním, pozri peer review
* celková úprava textu (najmä oprava starého textu alebo vytvorenie verzie čo najviac podobnej prapôvodnému textu), pozri recenzia (úprava textu)

**Odborná recenzia** je recenzia vykonaná/vytvorená odborne alebo odborníkom, pozri peer review

## Pozri aj
* peer review
* agregátor recenzií
Peer review

**Peer review** (z angl. „kontrola/revízia seberovnými“), **recenzné hodnotenie** alebo **recenzné konanie** je kontrola práce (činnosti) alebo diela tretími osobami (spravidla odborníkmi) činnými v rovnakej oblasti, napríklad:
* recenzia historického vedeckého diela pred jeho vydaním dvoma historikmi, ktorí nie sú jeho autormi
* (dodatočná) kontrola celkovej práce lekára lekármi z toho istého odboru lekárstva
* (dodatočná) kontrola celkovej práce jednej audítorskej firmy inou audítorskou firmou

## Recenzia vedeckej práce
Najčastejšie sa pojem vzťahuje na recenziu vedeckého tlačeného diela, vo forme jeho odborného posúdenia nezávislými odborníkmi z rovnakej oblasti (expertné posudzovanie článku) pred jeho vydaním. Recenziu vykonáva osoba, ktorá je odborníkom v rovnakej oblasti ako autor vedeckej práce, čo sa v oblasti viacodborových vedeckých disciplín, ktorým sa nevenujú jednotlivci, ale rozsiahle vedecké tímy, môže stať predmetom sporov. Recenzentov (spravidla 2 - 3 na článok) vyberá zvyčajne redakčná rada vedeckého časopisu z osôb, ktoré zvyčajne nie sú jej členmi.

Odborné vedecké časopisy si ako podmienku publikovania vedeckej práce, vyžadujú preskúmania tejto práce, vlastnými alebo externými recenzentmi.  Recenzenti by mali byť renomovanými výskumníkmi. Kvôli konfliktu záujmov by sa malo jednať o pracovníkov z iného pracoviska ako je autor alebo autori recenzovanej práce a zároveň osoby, ktoré nie sú spoluautormi alebo editormi príslušnej publikácie. Spravidla sa pri tom jedná o hodnotenie rukopisov určených na publikovanie (tzv. pre-publication review), aj keď v súčasnosti sa vyskytuje aj tzv. otvorené recenzné konanie, kde je možné recenzovať už vydané práce. Recenzia môže byť aj „zaslepená“ (tzv. single blind peer review), keď recenzent nevie, kto je autorom diela, ktoré recenzuje. Tento prístup má teoreticky za cieľ minimalizovať zaujatosť a zabezpečiť objektívnejšie hodnotenie na základe samotného obsahu. Rovnako je možné anonymizovať meno recenzenta, v prípade že si ten neželá zverejniť svoju totožnosť pre možné negatívne reakcie autora, či spoluautorov recenzovanej práce. Niektoré časopisy umožňujú aj dvojité zaslepenie (tzv. double blind peer review), kedy nie sú vzájomne známe ani mená autorov recenzentovi a zároveň meno recenzenta autorom. Konkrétny správny postup recenzného konania nie je striktne stanovený a odlišuje sa podľa zvyklostí toho-ktorého časopisu a vedného odboru.

Rozsah recenzného konania môže siahať od jednoduchého schválenia redaktorom až po žiadosť o úplné sprístupnenie napríklad surových dát a metodiky, ktorou boli tieto dáta spracované, aby bolo možné vykonať úplnú verifikáciu alebo znovu zopakovať objav, o ktorom vedecký článok pojednáva. 

Napriek tomu, že metodika recenzného konania býva často kritizovaná ako pomalá (či naopak unáhlená), neefektívna alebo nepochopená, vedecká verejnosť ju často - spolu s princípom falzifikácie - chápe ako to, čo odlišuje vedu, od náboženských dogiem a kvalitné vedecké časopisy od pseudovedy.

## Referencie

## Externé odkazy
*  Špála, M., 1998: Recenze - posouzení - Peer review. Rady začínajícím recenzentům .

Kategória:Vedecké metódy
Inovať

náhľad|Inovať na stromoch
**Inovať** (iné názvy: **kryštalická námraza**, **inovatka**, **srieň**, **osuheľ**, **mráz**, zriedkavo **osuhlina**, nárečovo **hŕňava**) je zamrznutá vodná para v tvare ihličiek, kyprá, biela kryštalická štruktúra vody, vznikajúca pri silných mrazoch a zároveň vysokej vlhkosti vzduchu až hmle. Vzniká pri odparovaní sa vody z predmetov, ktoré boli pôvodne teplejšie ako prudko sa ochladzujúce okolie.

## Galéria
*Kliknite na obrázok pre jeho zväčšenie.*

Frozen tree (31970031832).jpg|Zamrznuté stromy
Vihorlat (v zime) 009.jpg|Kryštalická námraza na Vihorlate
Sninský kameň (v zime) 029.jpg|Inovať na porastoch, miesto: Sninský kameň
Słonecznik (Mittagstein, Polední kámen) in the winter 2018 02.jpg|Zamrznutý Słonecznik (Polední kámen), Krkonoše
Winter Rauhreif Regnitz PC310030.jpg|Zamrznutá krajina
Kráľova hoľa 006.jpg|Kryštalická námraza na Kráľovej holi


## Referencie


## Iné projekty

Kategória:Voda
Kategória:Zima
Kategória:Meteorológia
Margaret Woodrow Wilsonová

**Margaret Woodrow Wilsonová** (* 16. apríl 1886, Gainesville, Georgia, USA – † 12. február 1944, Putučéri, India) bola dcéra prezidenta Woodrowa Wilsona a jeho manželky Ellen. Mala dve sestry, Jessie a Eleanor. Po smrti svojej matky vykonávala funkciu prvej dámy USA až do otcovho druhého sobáša.

Naspievala a vydala niekoľko nahrávok okolo roku 1918. V roku 1938 sa presťahovala do ašrámu Sri Aurobindoa v Putučéri v Indii, kde žila až do konca života. Šesť rokov nato zomrela na infekciu obličky. Margaret Woodrow Wilson bola neskôr v  Sri Aurobindovom ašráme známa, ako 'Nistha'. Meno jej dal Sri Aurobindov Ašram po tom čo sa stala jeho chovankou. Slovo 'Nistha' znamená v sanskrite "úprimná".

## Iné projekty

## Externé odkazy
*Photograph of Margaret Wilson 

## Zdroj
*

Kategória:Prvé dámy USA
Kategória:Osobnosti z Georgie
Ralph Woods

**Ralph Woods** (* 2. máj 1986, Quebec, Kanada) je kanadský pornoherec. Patrí medzi najznámejšie hviezdy bratislavského produkčného štúdia pre homosexuálne pornofilmy produkujúceho pod ochrannou známkou Bel Ami. Ralph Woods je jedným z mála hercov v Bel Ami, ktorí nepochádzajú zo Slovenska a ktorí vystupujú otvorene ako homosexuáli. Ralph Woods meria 173 centimetrov a váži 57 kilogramov. Vyznačuje ho nadrozmerný penis, ktorý je jeho výrobnou značkou známou v homosexuálnom pornopriemysle.

## Kariéra
V 18-tich rokoch sa R. Woods presťahoval do Montrealu a začal kariéru v sexpriemysle ako striptér. Následne začal pracovať pre produkčné štúdio Falcon Entertainment a neskôr pre Bel Ami (avšak nie exkluzívne).

## Filmografia
*2009: *Private Life of Ralph Woods*
*2008: *French Kiss*
*2007: *Some Like It Big*
*2007: *Bel Ami XL Files Part 6*
*2006: *Spokes III*
*2006: *Big Dick Club*

## Ocenenia
*GayVN Awards (2009): Najlepší herec v zahraničnom filme (za rolu vo filme *French Kiss*)

## Referencie

## Iné projekty

## Zdroj

Kategória:Kanadskí pornoherci
Kategória:Kanadské LGBT osobnosti
Kategória:Osobnosti z Quebecu
Pečať štátu Washington

[thumb|Pečať štátu [Washington (štát)|Washington]]
**Pečať štátu Washington** bola navrhnutá a nakreslená, ešte pred prijatím Washingtonu do Únie v roku 1889, **[[Charles Talcott|Charlesom Talcottom]]** a **[[Gilbert Stuart|Gilbertom Stuartom]]**.

## Opis
Pečať zobrazuje portrét prezidenta Georga Washingtona na modrom kruhovom pozadí. Okolo modrého poľa je žlté medzikružie nesúce nápis: "**The Seal of the State of Washington**" (slovensky:*Pečať štátu Washington 1889*). Rok 1889 je rokom vstupu štátu do Únie. 
Pečať je taktiež v strede vlajky štátu Washington. 

## História
Pôvodná pečať štátu mala zobrazovať prístav Tacoma, horu Mount Rainier, pšeničné pole a pasenie oviec. Zlatník Charles Talcott argumentovali tým, že návrh je príliš zložitý a rozhodol sa vytvoriť inú pečať. Nakreslil dva kruhy (prví podľa atramentovej fľaše, druhý podľa strieborného dolára) a do medzikružia vložil text "*The Seal of the State of Washington*". Do stredu nalepil poštovnú známku nesúcu obraz Georga Washingtona. Oficiálnu kresbu podľa toho návrhu následne urobil Gilbert Stuart a pečať bola zákonodarcami prijatá.

## Referencie


## Pozri aj
* Washington (štát)
* Vlajka štátu Washington
* Štátny znak Spojených štátov
* Zoznam pečatí štátov Spojených štátov amerických

## Iné projekty

## Externé odkazy
* NETSTATE.com - The Great Seal of Washington  
* CIVIC HERALDRY.com - Washington (state), state seal  
* E-Reference desk - Great Seal of the State of Washington   
* State symbols USA - Washington State Seal   
 
## Zdroj
* 

Kategória:Washington (štát USA)
Washington
Pečať štátu New York

[thumb|Veľká pečať štátu [New York (štát)|New York]] 
**Veľká pečať štátu [[New York (štát)|New York]]** bola v súčasnej podobe prijatá v roku 1882, ale jej prvá podoba sa objavila už v roku 1777.

## Popis

Pečať tvorí modré kruhové pole, v ktorom je umiestnený štátny znak štátu New York. Štátny znak má zlato lemovaný štít, ktorý zobrazuje dve lode plávajúce po Hudson River pod pohorím Hudson Highland, nad ktorým vychádza zlaté slnce. Nad štítom je žlto-modrá točenica, z ktorej vystupuje Zemeguľa ukazujúca Atlantický oceán. Nad Zemeguľou je symbol Spojených štátov – Orliak bielohlavý. Štítonosičmy sú dve ženy, heraldicky vpravo je to **Bohyňa slobody**, dražiaca kopiju s čiapkou slobody a šlapajúca na vrchol britskej kráľovskej koruny, ktorá symbolizuje slobodu po Americkej vojne za nezávislosť. Druhý štítonos (heraldicky vľavo) je **Bohyňa spravodlivosti**, ktorá má oči previazané šatkou a v ruke drží váhy spravodlivosti. Obe postavy stoja na bielej stuhe s latinským heslom: **EXCELSIOR** 
(slovensky *Stále nahor*), čo je motto štátu New York. Modrý kruh prechádza, v smere od stredu von, do modrého medzikružia so svetlo modrým nápisom **The Great Seal of the State of New York** (*Veľká pečať štátu [[New York (štát)|New York]]*).

Štátny znak z pečati je taktiež súčasťou vlajky štátu New York.

## Referencie


## Pozri aj
* New York (štát)
* Vlajka štátu New York
* Štátny znak Spojených štátov
* Zoznam pečatí štátov Spojených štátov amerických

## Iné projekty

## Externé odkazy
* CIVIC HERALDRY.com - New York, state seal 
* NETSTATE.com - The Great Seal of New York 
* E-Reference desk - Great Seal of the State of New York  
* State symbols USA - New York State Seal  

## Zdroj
* 

Kategória:New York (štát USA)
New York
Sľubica

**Sľubica** môže byť:

*vrch () v pohorí Branisko, pozri Sľubica (vrch)
*geomorfologický podcelok pohoria Branisko, pozri Sľubica (geomorfologický podcelok)
Pečať štátu Montana

thumb|Pečať štátu Montana
**Pečať štátu [[Montana (USA)|Montana]]** bola prijatá v roku 1889.

## Opis
Pečať zobrazuje les a vodopády Great Falls na rieke Missouri v lúčoch vychádzajúceho slnka. Na pravom brehu rieky je pluh a lopata, symbolizujúce baníctvo a poľnohospodárstvo. V popredí sa nachádza stuha so štátnym mottom v španielčine:  *Oro y plata* (slovensky: *Zlato a striebro*). Vonkajšia strana kruhu nesie nápis: **THE GREAT SEAL OF THE STATE OF MONTANA**. (slovensky: *Veľká pečať štátu Montana*).

## Pozri aj
* Montana
* Vlajka štátu Montana
* Štátny znak Spojených štátov
* Zoznam pečatí štátov Spojených štátov amerických

## Externé odkazy
* CIVIC HERALDRY.com - Montana, state seal 
* NETSTATE.com - The Great Seal of Montana 
* E-Reference desk - Great Seal of the State of Montana  
* State symbols USA - Montana State Seal  

## Zdroj
* 

Kategória:Montana
Montana
Pečať štátu Michigan

[thumb|Pečať štátu [Michigan]] 
**Veľká pečať štátu [[Michigan]]** bola prijatá dňa 2. júna 1835.

## Popis

Veľkú pečať tvorí svetlo modré kruhové pole, v ktorého strede je modrý štít, s nápisom **TUEBOR** („*Budem obhajovať*“), zobrazujúci muža zo zbraňou v ruke stojaceho na zelenom brehu jazera pri východe slnka. Muž symbolizuje stranu a mieru a schopnosť brániť svoje práva. Štítonsičom tohoto erbu je heraldicky vpravo Wappity a vľavo Los europský. Obaja sú typickým symbolom Michiganu. 
Nad štítom je heraldicky vpravo hladiaci Orol bielohlavý, ktorý v pazúroch drží zväzok šípov a olivovú ratolesť. Nad ním je červená stuha s bielo napísaným heslom v latinčine: **E PLURIBUS UNUM** („*Z mnohých jeden*“). Obe tieto prvky symbolizujú Spojené štáty americké. (Sú prevzaté z veľkej štátnej pečati Spojených štátov). Pod štítom je biela stuha opäť s latinským heslom: **SI QUAERIS PENINSULAM AMOENAM CIRCUMSPICE** („*Pokiaľ hľadáte príjemný polostrov, dívajte sa okolo seba*“).  Modrý kruh prechádza, v smere od stredu von, do červeného medzikružia s čiernym nápisom: **THE GREAT SEAL OF THE STATE OF MICHIGAN A.D. MDCCCXXXV** (*Veľká pečať štátu [[Michigan]]*). 

Tato pečať bola prijatá dňa 2. júna 1835 a vytvoril ju samotný druhý guvernér tohoto štátu - Lewis Cass. Pečať je taktiež súčasťou Michiganskej vlajky. Znak (modrý štít uprostred) môže byť, na rozdiel od pečati, vytlačený na dokumenty bez dizajnu alebo slov.


File:Seal of Michigan Governor.svg|Pečat guvernerja
File:Seal of Michigan Secretary of State.svg|Pečat Sekretarja Državni
File:Seal of Michigan Attorney General.svg|Pečat državnega tožilca
File:Seal of Michigan Department of Treasury.svg|Pečat za finance


## Referencie


## Pozri aj
* Michigan
* Vlajka štátu Michigan
* Štátny znak Spojených štátov
* Zoznam pečatí štátov Spojených štátov amerických

## Iné projekty

## Externé odkazy
* CIVIC HERALDRY.com - Michigan, state seal 
* NETSTATE.com - The Great Seal of Michigan 
* E-Reference desk - Great Seal of the State of Michigan  
* State symbols USA - Michigan State Seal  

## Zdroj
* 

Kategória:Michigan
Michigan
Peugeot 309

**Peugeot 309** je osobný automobil nižšej strednej triedy francúzskej autombilky Peugeot (koncern PSA). Peugeot 309 sa vyrábal medzi rokmi 1985-1993, potom bol v licencii vyrábaný tiež v Indii (1994-1997).

Model 309 bol pôvodne zamýšlaný ako nový model značky Talbot pod názvom Arizona a mal nahradiť modelovú radu Horizon. Bohužial pre Talbot sa koncern PSA v priebehu roka 1985 rozhodol ukončiť predaj vozov značky Talbot a voz bol premenovaný a predávaný pod značkou Peugeot. Prvá 309 zišla z výrobného pásu v Rytonu v októbri 1985, samotný predaj začal začiatkom nasledujucého roku. Model 309 nemal za úlohu nahradiť Peugeot 305 a preto bol pomenovaný 309 (náhrada za 305 mala byť logicky 306), naďalej mala číslovka poukázať na pôvod vozu (Talbot). Peugeot 309 sa vyrábal v päťdverovej verzii, od roku 1987 aj v trojdverovej.

## Facelift a nástup 306
V roku 1989 prišiel Peugeot s upravenou verziou 309, ktorá mala pozmenené zadné svetlá, zníženú nákladovú hranu kufru, lepšiu antikoróznu ochranu (pozinkovanú), prevodovku (spätný chod pod piatym prevodovým stupňom namiesto vedľa prvého prevodového stupňa), ďalej upravený interiér a väčšou ponukou motorov. Model 309 bol dodávaný s naozaj širokou paletou motorov, ako vznetových, tak aj zážihových od obsahu 1.1 až po 1.9, špecialitou bol potom motor XU9 o obsahu 1905 ccm s výkonom 115, 122, 130 konskými silami a 16v s výkonnom 160 hp, ktoré boli montované do rady 309 GTi. V roku 1993 Peugeot predstavil modelovú radu 306, s ktorej príchodom skončila výroba rady 309. Peugeot 306 v mnohých smeroch využíva odkaz svojho predka a do prvých radov boli montované motory, ktoré boli používané už v rade 309.

## Iné projekty

309
Kategória:Automobily nižšej strednej triedy
Falcon Entertainment

**Falcon Entertainment** alebo **Falcon Studios**, skrátene **Falcon** je americký podnik zaoberajúci sa produkciou homosexuálnych pornofilmov zo sídlom v San Franciscu. Založil ho Chuck Holmes v roku 1971. Predsedajúcim firmy je momentálne Todd Montgomery. Falcon pod viacerými značkami nakrútil viac ako 400 homosexuálnych pornofilmov.Najznámejšie značky sú napríklad *Falcon Studios*, *Jocks Studios*, *Mustang Studios* alebo *Falcon International Collection*.

## Režiséri
Viacerí dnes známi režiséri a vlastníci konkurenčných produkčných spoločností pracovali v začiatočnej fáze ako režiséri vo Falcon Entertainment. Sú to napríklad:

* Chi Chi LaRue
* John Rutherford
* Steven Scarborough
* Chris Steele
* Matt Sterling a.k.a. Bill Clayton

## Referencie

## Zdroje

## Externé odkazy
* Oficiálna webstránka filmovej spoločnosti Falcon

Kategória:Pornografia
Kategória:Podniky v USA
Jaroslava Maxová

**Jaroslava Maxová** (* 6. apríl 1957, Moravská Třebová; Jaroslava Horská, Jaroslava Horská-Maxová)  je česká operná speváčka - mezzosopranistka a pedagogička spevu. 

## Literatúra
* Janota, Dalibor; Kučera, Jan P. *Malá encyklopedie české opery*. Praha, Litomyšl: Paseka, 1999. ISBN 80-7185-236-8
* Poledňák, Ivan. *Vášeň rozumu*. Olomouc: Univerzita Palackého, 2004. ISBN 80-244-0932-1

## Externé odkazy
* Oficiálna stránka
* Romantic Robot

## Referencie
* Osobná stránka
* Český hudební slovník osob a institucí; Maxová, Jaroslava 
* Muzikus; Jaroslava Maxová

Kategória:České operné speváčky
Kategória:Českí pedagógovia
Kategória:Osobnosti z Boskovíc
Peugeot 405

right|thumb|Peugeot 405 Break
thumb|right|Peugeot 405 MI 16 (1990)
**Peugeot 405** je osobný automobil strednej triedy, ktorý od júla 1987 vyrába francúzska automobilka Peugeot. Výroba modelu 405 pokračuje pod licenciou mimo Francúzska. V roku 1988 bol zvolený za Európske auto roka, pričom dostal najviac hlasov v celej histórii tejto súťaže až dodnes. Celosvetovo bolo predaných okolo 2,5 milióna automobilov vo verziách s volantom vľavo alebo vpravo ako *berline* (sedan) a *break* (kombi).

Jeho vzhľad je podobný automobilu Alfa Romeo 164, ktorý bol uvedený v rovnakom roku, a ktorý takisto dizajnovala spoločnosť Pininfarina. Peugeot 405 používal benzínové motory TU/XU a dieselové motory XUD.

## 405 MI 16
Peugeot 405 MI 16 bola športová verzia typu 405 postavená na základe sedanu. Ako pohon slúžil štvordobý radový kvapalinou chladený šestnásťventilový štvorvalec s rozvodom 2x OHC. Bol uložený naprieč pred prednou nápravou a sklonený o 30° dozadu. Jeho objem bol 1905 cm³ a kompresný pomer 10,4:1. Motor poskytoval maximálny výkon 116 kW/158 koní a krútiaci moment 177 Nm. Automobil mal 5-rýchlostnú manuálnu prevodovku a pohon predných kolies. Predná náprava bola zavesená na priečnych trojuholníkových ramenách a vzperách typu McPherson odpružených vinutými pružinami a zadnéá na vlečných kľukách odpružených priečnymi skrutnými tyčami. Vpredu i vzadu boli teleskopické plynokvapalinové tlmiče a priečne skrutné stabilizátory. Automobil bol vybavený posilňovačom a systémom ABS od firmy Bendix. Automobil dosahoval maximálnu rýchlosť 220 km/h.

Do predného nárazníka bol integrovaný spojler. Automobil bol vybavený športovými sedadlami, centrálním zamykaním, elektrickým ovládaním okien a vyhrievaním spätných zrkadiel a zadného okna.

## 405 T16
Pretekárska verzia Turbo 16 sa od civilného prevedenia veľmi líšila. Mala karosériu kupé s motorom umiestneným uprostred. Mala stály pohon všetkých kolies 4x4. Technický základ špeciálu bol prevzatý a vylepšený z typu 205 T16. Boli vyrobené iba 2 vozy pre Rely Dakar a ďalšie púštne maratóny. V roku 1988 vyhral Peugeot 405 T16 populárne americké preteky do vrchu Pikes Peak. V rovnakom roku sa Peugeot zúčastnil aj Dakaru s dvomi automobilmi 205 a dvomi automobilmi 405. Jedna 405 mala technické problémy a vedúci automobil Ari Vatanena bol po odcudzení a následnom nájdení penalizovaný za premeškanie časovéhu limitu nástupu na štart etapy. V rokoch 1989 a 1990 však už tieto automobily vyhrali.

## Technické údaje

## Referencie

## Iné projekty

## Zdroj
* 

405
Kategória:Automobily strednej triedy
Kategória:Automobily s predným náhonom
Kategória:Automobily s pohonom 4 × 4
Kategória:Sedany
Kategória:Kombi
Annise Parkerová

**Annise Parkerová** (; * 17. máj 1956, Houston, Texas, USA) je americká politička a bývalá starostka mesta Houston. Je taktiež známa ako otvorená lesbička. Houston sa stal prvým z veľkých miest v Spojených štátoch, na ktorého radnici zasadnla lesbička. Parkerová získala 53 percent hlasov. Je demokratka a bola kontrolórkou mesta.

## Referencie


## Iné projekty

## Externé odkazy
* stránka
* Office of the City Controller for Houston official website

Kategória:Členovia Demokratickej strany USA
Kategória:Osobnosti z Houstonu
Kategória:Političky USA
Kategória:LGBT osobnosti USA
Kategória:Primátori Houstonu
Peugeot 205

**Peugeot 205** je malý osobný automobil, ktorý v rokoch 1983 až 1997 vyrábala francúzska automobilka Peugeot. Celkom bolo vyrobených 5,3 miliónov vozov vo verziách troj- alebo pätdverový hatchback alebo dvojdverový kabriolet. Jeho predchodcom bol Peugeot 104 a jeho nástupcom Peugeot 206. Model bol úspešný aj v rally a získal tiež titul Auto osemdesiatych rokov od časopisu Car Magazine. 

## História

Vďaka typu 205 mala automobilka preniknúť do segmentu malých áut. Pôvodne preberal motory od svojho predchodcu. V roku 1994 sa objavila verzia 205D Turbo. Tú poháňal preplňovaný motor. Už po roku ale bola zastavená výroba a tento typ bol nahradený modelom GTI. Model 205 nikdy neprešiel faceliftom. Obmieňané boli iba drobné časti alebo vzhľad interiéru. Výroba bola zastavená až po nástupe typu 206. Dizajn kabrioletu navrhol Pininfarina.

## 205 GTI
Pri športovej verzii boli na výber pohonné jednotky s objemami 1,6 (77,83 kW) a 1,9 l (75,88,94 kW). Vo výbave boli športové sedadlá, kotúčové brzdy na všetkých kolesách, ktoré boli štrnásť- alebo pätnásťpalcové z ľahkých zliatin. Niekoľko modelov GTI sa objavilo aj s karosériou kabriolet. V rámci série GTI sa objavilo niekoľko špeciálnych edícií slúžiacich ako homologačné série pre rally.

## 205 Rally
Ďalšie športové verzie sa vyrábali v rokoch 1989 až 1992. Výroba prebiehala v spolupráci s Peugeot-Talbot sport. Hlavný dôraz bol kladený na čo najmenšiu hmotnosť vozu, ktorá bola nakoniec iba 794 kg. Bolo vyrobených okolo 30 000 vozov, ktoré sa predávali len vo Francúzku, Belgicku, Holandsku a Španielsku.U rally verzie boli na výber pohonné jednotky o objemoch 1,3 (72 kW) a 1,9 l (75 kW).

## 205 Turbo 16

Špeciál postavený pre preteky v skupine B. Pre homologizáciu musela byť postavená dvestokusová séria. Motor bol umiestnený za prednými sedadlami a vozidlo malo pohon všetkých kolies. T bolo označenie pre turbodúchadlo a číslica 16 znamenala šesťnásťventilový motor. Tím pod vedením Jeana Todta získal v rokoch 1985 a 1986 pohár konštruktérov a tituly majstra sveta jazdcov získali piloti Timo Salonen a Juha Kankkunen.

205
Kategória:Malé automobily
Kategória:Rely automobily
Kategória:Automobily skupiny B
Peugeot 605

thumb|Peugeot 605
thumb|605
thumb|Zadná časť vozu

**Peugeot 605** bol nástupcom najúspešnejšieho modelu 604 a predchodca súčasného modelu 607. Ide o voz vyššej strednej triedy francúzskej automobilky Peugeot, vyrábaný medzi rokmi 1989 a 1999.

Peugeot 605 mal mnoho spoločných dielov s vozom Citroën XM (motor, prevodovka, a pod.), ale stál oproti XM na bežnom podvozku. Spolu s modelom Peugeot 405 mal na trhu nahradiť populárnu Peugeot 505. Peugeot 605 sa vyznačoval vysokou úrovňou výbavy, luxusným interiérom, hladkou jazdou a mimoriadne presným ovládaním vozu, ale mimo Francúzska mal problém konkurovať, lebo mu bol vyčítaný príliš podobný vzhľad ako mal menší a lacnejší Peugeot 405 a na vyššiu triedu príliš nevýrazný vzhľad interiéru. Rovnako ako Citroën XM mal Peugeot 605 zo začiatku problém s kvalitou prevedenia, a to hlavne elektroinštaláciou, ktorá vozu vážne poškodila povesť. Tieto problémy Citroën i Peugeot odstránili až po 3 rokoch. Vozy Citroën XM a 605 sa dočkali ľahkého faceliftuv roku 1994, ale konkurencia bola aj tak silnejšia a Peugeot 605 nebol nikdy dostatočne úspešný.

Automobily postavené po roku 1992 majú všeobecne dobrú kvalitu spracovania a kvôli horšej povesti je ich cena veľmi nízka. Nástupca 605, Peugeot 607, šiel do výroby koncom roku 1999 a bol mierne úspešnejší na domácich i vývozných trhoch.

## Rozmery
* Rázvor – 
* Dĺžka – 
* Šírka – 
* Výška – 
* Váha – cca  – 

## Dostupné motory
Peugeot ponúkal v priebehu výroby niekoľko motorov, z nich najčastejšie boli tieto:
**Zážihové**
* 2.0i (od roku 1990)
* 2.0i 16V (1994)
* 2.0 Turbo C.T. (1990)
* 3.0 V6 12V (1989)
* 3.0 V6 24V (1990)
**Vznetové**
* 2.1 D12 (1990)
* 2.1 TD 12V (1990)
* 2.5 TD 12V (1994)

Motory boli veľmi spoľahlivé. Najspoľahlivejšími boli benzínový 2.0i a naftový 2.1 D12.

## Iné projekty

## Externé odkazy
* Peugeot 605 stránky vo francúzštine 

## Zdroj
* 

605
Kategória:Automobily vyššej strednej triedy
Rayveness

**Rayveness**, vlastným menom **Karen M. Swaim** (* 19. jún 1972, Jamestown, Severná Karolína, USA) je americká pornoherečka. 

## Životopis
Rayveness vyrastala vo kvakerskej viere a vydala sa už rok pred ukončením strednej školy. Po svojich predkoch je spolovice Írka a spolovice Nemka. Už od pätnástich rokov si zarábala ako servírka v rýchlych občerstveniach. Po tom, čo s manželom uvideli v TV reláciu, kde nabádali ľudí, aby si natočili vlastné porno-video, rozhodli sa, že to skúsia. Svoje video poslali produkčnej spoločnosti. 

## Kariéra
S pornom začala Rayveness ako osemnásťročná. Najprv účinkovala v rôznych nízkorozpočtových pornofilmoch a aj to len so svojim manželom (ktorý je v pornopriemysle známy pod pseudonymom Red Bone) alebo so ženami. Popritom pracovala v striptízových kluboch. Až do rozvodu (v roku 1997) tak bol jej filmový partner jedine jej manžel. Po rozvode sa objavovala v scénach s novým partnerom, čiernej pleti Seanom Michaelom (s ktorým mala údajne len pracovný vzťah). V roku 2004 podala kongresmanovi Bradovi Shermanovi petíciu, kde žiadala, aby sa vek na legálne účinkovanie v pornofilmoch zvýšil z 18 na 21 rokov. Svoj postoj odôvodňovala tvrdením, že 18 roční nie sú ešte zrelí na rozhodnutie hrať v porne.
V roku 2006 bola organizáciou XRCO (Organizácia kritikov pornofilmov) nominovaná na cenu "MILFka roka". Okrem cien XRCO bola ešte nominovaná aj na ceny AVN. Rayveness natočila doposiaľ (august 2012) viac ako 390 pornofilmov.

## Osobný život
Po rozchode s prvým manželom sa vydala za ďalšieho pornoherca Dizzy Blonde-ho, s ktorým sa tiež rozviedla a to v roku 2001. Vo februári 2007 porodila svoje prvé dieťa. Meno otca však neprezradila. V súčasnosti žije v Kalifornii a pokračuje v natáčaní pornofilmov.

## Referencie

## Iné projekty

## Externé odkazy
* RayVeness.com – (oficiálna stránka)
* Rayveness – na iafd
* 

## Zdroj

Kategória:Pornoherečky USA
Kategória:Osobnosti zo Severnej Karolíny
Peugeot 206

right|thumb|Pohľad zozadu

**Peugeot 206** je osobný malý automobil francúzskeho výrobcu automobilov Peugeot. Vyrába sa od roku 1998 v prevedení hatchback 3 a 5 - dverí. Neskôr prišlo kombi s označením SW  a sedan, ktorý sa, ale na Slovensku nepredával. Aj keď v roku 2006 bola spustená výroba nástupcu – typu 207, spoločnosť Peugeot zamýšľa s výrobou 206 pokračovať až do roku 2010 pod označením 206+. Predchodca Peugeotu 206 bol Peugeot 205.

## Motory
**Zážihové**
* 1.1&nbsp;l (1124&nbsp;cm³) *TU1* I4, 60&nbsp;PS (59&nbsp;k/44&nbsp;kW)
* 1.4&nbsp;l (1360&nbsp;cm³) *TU3* I4, 75&nbsp;PS (74&nbsp;k/55&nbsp;kW)
* 1.4&nbsp;l (1360&nbsp;cm³) *ET3* 16v I4, 88&nbsp;PS (87&nbsp;k/65&nbsp;kW)
* 1.6&nbsp;l (1587&nbsp;cm³) *TU5* 8v I4, 90&nbsp;PS (90&nbsp;k/67&nbsp;kW)
* 1.6&nbsp;l (1587&nbsp;cm³) *TU5JP4* 16v I4, 109&nbsp;PS (108&nbsp;k/80&nbsp;kW)
* 2.0&nbsp;l (1997&nbsp;cm³) *EW10* 16v I4, 136&nbsp;PS (134&nbsp;k/100&nbsp;kW)
* 2.0&nbsp;l (1997&nbsp;cm³) *EW10J4S* 16v I4, 177&nbsp;PS (180&nbsp;k/130&nbsp;kW)
**Vznetové**
* 1.4&nbsp;l (1398&nbsp;cm³) *DV4 HDi* I4, 68&nbsp;PS (67&nbsp;k/50&nbsp;kW)
* 1.9&nbsp;l (1868&nbsp;cm³) *DW8* I4, 71&nbsp;PS (70&nbsp;k/52&nbsp;kW)
* 1.6&nbsp;l (1560&nbsp;cm³) *DV6 HDi* HDi 16v I4, 109&nbsp;k (108&nbsp;hp/80&nbsp;kW)
* 2.0&nbsp;l (1997&nbsp;cm³) *DW10* HDi I4, 90&nbsp;PS (89&nbsp;k/66&nbsp;kW)

## V športe
V kategórii JWRC súťažili vozy **Peugeot 206** S 1600.

### 206 WRC
Od roku 1999 do roku 2003 vozy Peugeot 206 WRC reprezentovali automobilku v majstrovstvách sveta automobilových súťaží. Kvalitní jazdci (napr. Marcus Grönholm, Richard Burns) s nimi získali mnoho víťazstiev. Od roku 2001 patril k hlavným sponzorom továrenského tímu ropný gigant Total. Model 206 WRC poháňa štvorvalec s objemom 1 997 cm3 s rozvodom DOHC. Voz má šesťstupňovú sekvenčnú prevodovku. Automobil jazdí na pneumatikách Michelin. Vonkajšie rozmery automobilu, konkrétne dĺžka, museli byť upravené tak, aby voz spĺňal minimálne normy súťaže. Prvýkrát bol homologizovaný 1. mája 1999 a v rovnakom roku bol prvýkrát nasadený do súťaže Tour de Corse - Rally de France.

#### Rozmery
*Dĺžka - 4 005 mm
*Šírka - 1 770 mm
*Rázvor - 2 468 mm
*Hmotnosť - 1 230 kg (minimálna povolená)

## Iné projekty

## Externé odkazy
* Peugeot 
* Recenzia na www.auto.cz
* Fanklub Peugeot 206  (anglicky)

## Zdroj

206
Kategória:Malé automobily
Kategória:WRC
Smrť ministra

***Smrť ministra*** je slovenský životopisný televízny film založený na príbehu slovenského komunistického politika Vladimíra Clementisa, ktorý od apríla 1945 zastával funkciu štátneho tajomníka ministerstva zahraničných vecí Československej republiky (ČSR) a po februárovom prevrate (1948) bol ministrom zahraničných vecí, avšak v januári 1951 bol zbavený funkcie, zatknutý a neskôr začlenený do vykonštruovaného procesu s tzv. protištátnym sprisahaneckým centrom pod vedením Rudolfa Slánskeho, v ktorom bol v novembri 1952 odsúdený na smrť a 3. decembra 1952 popravený. Clementisa stvárnil Ján Kroner. Film vznikol v produkcii Slovenskej televízie (STV).

## Príbeh

Vladimír Clementis sa vo väzenskej cele, pred popravou, rozpamätáva na vlastnú minulosť a zhovára sa so svojím advokátom o rozhodujúcich chvíľach svojho politického i osobného života.

## Premiéra
Film mal premiéru 10. decembra 2009 o 21:15 na Jednotke. Podľa informácií slovenského časopisu *[[Trend (slovenské periodikum)|Trend]]* ho videlo 91 000 divákov 

## Referencie

## Externé odkazy
* Smrť ministra na internetovom portáli Slovenskej televízie
* Smrť ministra v Česko-slovenskej databáze filmov

Kategória:Životopisné filmy
Kategória:Slovenské filmy
Modrá vlajka

200px|right
thumb|alt=Modrá vlajka.|Modrá vlajka.

**Modrá vlajka** je ocenenie pláží a prístavov, ktoré spĺňajú prísne štandardy. Týmto exkluzívnym „eko-označením“ sú každoročne oceňované pláže a prístavy po celom svete. 

Program modrej vlajky vlastní a riadi Nadácia pre environmentálne vzdelávanie (*Foundation for Environmental Education – FEE*), ktorá je mimovládnou neziskovou organizáciou vytvorenou z členov národných organizácii reprezentujúcich 59 krajín z Európy, Afriky, Oceánie, Ázie, Severnej a Južnej Ameriky.

Pre udelenie modrej vlajky FEE stanovilo prísne dodržiavanie kritérií v oblasti kvality vody, bezpečnosti, environmentálneho vzdelávania a informovanosti, vybavenosti službami a environmentálneho manažmentu. V Európskej únii sú kvalitatívne štandardy vody zakotvené direktívou Európskej komisie. 

Modrá vlajka vztýčená na pláži alebo v prístave je významným označením vysokých environmentálnych štandardov a je vyhľadávaným vyznamenaním po celom svete. Modré vlajky sú udeľované každoročne 5. júna pre Európu, Kanadu, Maroko, Tunisko a krajiny s podobnou geografickou polohou a 1. novembra pre Karibik, Nový Zéland, Južnú Afriku a pre iné krajiny na južnej pologuli.

## 2009 ocenenia
Celkovo bolo v roku 2009 udelených 3458 modrých vlajok po celom svete. 2 808 pre pláže a 650 pre prístavy.

## Top miesta 2009
Najvyšší počet modrých vlajok v roku 2009 bolo udelených Španielsku s celkovým počtom 571, 493 pre pláže a 78 pre prístavy. Krajina s druhým najvyšším počtom modrých vlajok je Grécko. Grécku bolo celkovo udelených 427 modrých vlajok, z toho 419 pre pláže a 8 pre prístavy. Treťou krajinou v poradí je Turecko s celkovým počtom modrých vlajok 293 z toho 279 pre pláže a 14 pre prístavy.

Počet udelených modrých vlajok pre niektoré krajiny.

## Referencie

## Externé odkazy
* Oficiálna stránka Modrej vlajky

Kategória:Pláže
Kategória:Prístavy
Kategória:Životné prostredie
Benediktínske opátstvo Tyniec

**Benediktínske opátstvo Tyniec** (; ) je kláštor pri poľskom sídle Tyniec, ktoré je od roku 1973 mestskou časťou mesta Krakov.

Kláštor sa nachádza približne 13 kilometrov juhozápadne od Krakova, na strmom vápencovom brale, na pravom brehu rieky Visly. Tento v roku 1044 založený kláštor je jedným z najstarších a jedným z troch benediktínskych kláštorov v Poľsku.

## Iné projekty

## Zdroje

Kategória:Kláštory v Poľsku
Prehľad vlajok Baleárskych ostrovov

Španielske autonómne spoločenstvá Baleáry sa členia na 3 ostrovné oblasti (Eivissa a Formentera, Mallorca, Menorca) z nich každá má v čele „ostrovnú radu“. Každá z týchto ostrovných rád taktiež používa vlastnú vlajku a znak.


Image:Flag of the Balearic Islands.svg|Vlajka španielskych autonómnych spoločenstiev Baleáry
Súbor:Ibiza flag.svg|Vlajka ostrovov Eivissa a Formentera
Súbor:Flag of Mallorca.svg|Vlajka ostrova Mallorca
Súbor:Bandera de Menorca.svg|Vlajka ostrova Menorca


## Zdroj

Kategória:Baleáry
Kategória:Vlajky autonómnych území
Zoznam vlajok republík Sovietskeho zväzu

[thumb|[Vlajka Sovietskeho zväzu]]
[thumb|Vlajky zväzových republík v múzeu v [Biškeku]]

**Vlajky [[zväzová republika (Sovietsky zväz)|zväzových republík]] [[Sovietsky zväz|Sovietskeho zväzu]]** boli rozpracované verzie štátnej vlajky Sovietskeho zväzu. Všetky mali červený list, doplnený o pruhy alebo vlny s inými farbami, v ktorých hornom rohu bol skrížený zlatý kosák a kladivo, nad nimi bola zlato lemovaná päťramenná hviezda (rovnaké symboly ako na štátnom znaku). Červená farba symbolizuje októbrovú revolúciu, kosák a kladivo zväzok robotníkov a roľníkov v nezávislom štáte pod vedením komunistickej strany, päťramenná hviezda je znamením jednoty a medzinárodnej solidarity pracujúcich všetkých piatich kontinentov.

## Zoznam vlajok
Vlajky zväzových republík Sovietskeho zväzu platné v roku 1987:

1: Užívanie súčasnej vlajky Estónska bolo povolené dňa 23. júna 1988, a to vyše tri roky pred vyhlásením nezávislosti krajiny od ZSSR.

2: Súčasná vlajka Lotyšska bola dňa 7. októbra 1988 uznaná Najvyšším sovietom Lotyšskej SSR za národný symbol, a to ešte pred vyhlásením nezávislosti od ZSSR.

3: Súčasná vlajka Litvy bola dňa 18. novembra 1988 uznaná Najvyšším sovietom Litovskej SSR za národný symbol, a to ešte pred vyhlásením nezávislosti od ZSSR.

### Vlajky skôr zaniknutých republík

## Referencie


## Literatúra
* BROŽEK, Aleš: *Lexikon vlajek a znaků zemí světa*. Praha : Kartografie Praha, 2003. ISBN 80-7011-776-1.
* MUCHA, Ludvík a VALÁŠEK, Ladislav: *VLAJKY a ZNAKY zemí světa*. Praha : GKP, 1986 (3. vydání).

## Pozri aj
* Sovietsky zväz
* Štátny znak Sovietskeho zväzu
* Vlajka Sovietskeho zväzu

## Externé odkazy
* Historical Chart of the flags of Soviet Republics 

## Zdroj
* 

Kategória:Sovietsky zväz
Kategória:Vlajky autonómnych území
Blatský dom

[thumb|Statok č.p. 27 v Zbudove ([Dívčice).]]
**Blatský dom** je typickou pôvodnou stavbou ľudového staviteľstva centrálnych nížinatých oblastí Južných Čiech. Bol stavaný takmer výlučne z hlinených tehál, alebo z kameňa, ktorého je v tejto oblasti dostatok. Býval jednopodlažný, celý murovaný a uličná fasáda bola oblúkovo zakrivená a bohato zdobená štukovou výzdobou.

Oblasť blatského domu by sa dala rozdeliť na viacero podoblastí, pričom každá z nich má určité špecifické znaky, ktorými sa v nich architektúra odlišuje. Vo všeobecnosti sa ale rozlišujú iba dve oblasti:
***Soběslavská Blata**, resp. **Soběslavsko-veselská Blata**, v ktorých prevláda tehlové murivo nad kamenným a ktorých štuková výzdoba je voľne rozložená po celej fasáde. Oblasť sa rozkladá v oblúku na okraji centrálneho rašeliniska, v ktorom sa rašelina dodnes ťaží. Ide o výnimočný typ architektúry nielen v Južných Čechách, ale je veľmi cenný aj v rámci celého Česka.
* **Zbudovská Blata**, resp. **Hlubocká Blata**, ktoré sú typické volútovými ornamentami na uličnej fasáde (priečelí). Oblasť sa rozprestiera na severovýchod od Českých Budějovíc.

Kategória:Ľudová architektúra v Česku
Kategória:Domy
Andreas Brehme

**Andreas Brehme** (* 9. november 1960, Hamburg, Západné Nemecko – † 20. február 2024) bol nemecký futbalový tréner a bývalý obranca. Bol známy pre jeho víťazný gól vo finále Majstrovstiev sveta 1990 proti Argentíne z pokutového kopu.

## Úspechy
* Bundesliga: 1998
* Nemecký Pohár: 1996
* Majstrovstvá Európy vo futbale: Druhé miesto: 1992
* Pohár UEFA: 1991
* Majstrovstvá sveta: 1990, Druhé miesto: 1986
* Taliansky futbalista roku: 1989
* Serie A: 1989
* Supercoppa Italiana: 1989
* Bundesliga: 1987
* Európsky pohár: Druhé miesto 1987
* DFB-Supercup: 1987

## Referencie

## Iné projekty

## Externé odkazy
* Andreas Brehme na fussballdaten.de 
* Andreas Brehme na worldfootball.net 

Kategória:Osobnosti z Hamburgu
Kategória:Nemeckí národní futbalisti
Kategória:Nemeckí futbaloví tréneri
Kategória:Nemeckí olympionici
Kategória:Futbaloví obrancovia
Kategória:Hráči Bayern München
Kategória:Hráči FC Internazionale Miláno
Kategória:Hráči Real Zaragoza
Kategória:Majstri sveta vo futbale
Kategória:Hráči Majstrovstiev Európy vo futbale 1984
Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči 1. FC Kaiserslautern
Kategória:Hráči 1. FC Saarbrücken
Kategória:Hráči Fußball-Bundesligy
Kategória:Hráči v La Lige
Kategória:Hráči Serie A
Kategória:Olympionici na Letných olympijských hrách 1984
Santorini (hra)

**Santorini** je abstraktná dosková hra pre dvoch alebo troch hráčov. Hra je inšpirovaná bohmi z gréckej mytológie.

Všetky zisky z hry Santorini pripadajú v prospech múzea The Museum of Cycladic Art (http://www.cycladic-m.gr ) v Aténach a na matematické vzdelanie v Brazílii. 

## Pravidlá
Herný materiál obsahuje 72 drevených dielov v tvare štvorca, 10 drevených kopúl v tvare pologule, a 6 drevených figúriek. Každý z hráčov má k dispozícii dve figúrky rovnakého tvaru. Dve figúrky majú tvar kocky a ďalšie dve majú tvar valca a tretia dvojica figúriek má tvara trojuholníka. V prípade hry medzi dvomi hráčmi sa obvykle používajú figúrky v tvare kocky a valca, trojuholníkové figúrky sú rezervované pre hru troch hráčov.

### Hracia plocha

Hracia plocha sa skladá z 5x5 štvorcových dielov, ktoré sa na začiatku hry položia vedľa seba. Tieto diely tvoria hraciu plochu. Potom hráči umiestnia svoje dve figúrky na voľné miesta na hracej ploche. Najskôr umiestni svoje figúrky hráč, ktorý má figúrky v tvare kocky, potom hráč ktorý má figúrky v tvare valca. 

Počas hry sa na hracie diely ukadajú ďalšie hracie diely a tým sa zvyšuje *úroveň* hracích polí. 

### Ťahy

Po umiestnení svojich figúriek na hraciu plochu, hráči striedavo vykonávajú jednotlivé ťahy, pričom každý ťah sa skladá z dvoch krokov: 
* premiestnenie figúrky
* umiestnenie dielu

#### Premiestnenie figúrky

V prvom kroku každého ťahu, hráč presunie jednu zo svojich figúriek na ľubovolné susedné miesto na hracej ploche. Toto miesto nesmie byť obsadené inou figúrkou a tiež nesmie byť vyššie o viac ako jednu úroveň než bolo pôvodné miesto presúvanej figúrky. Ak hráč nemôže presunúť ani jednu zo svojich figúrok, prehráva hru. 

#### Umiestnenie dielu

V druhom kroku každého ťahu, hráč umiestni na hraciu plochu ďalší štvorcový diel. Miesto na ktoré hráč diel umiestní nesmie byť obsadené figúrkou a musí susediť s figúrkou presúvanou v aktuálnom ťahu. 

### Stavba kopuly

Štvorcový diel, ktorý je umiestnený na úroveň 3 (4 diely na sebe), je okamžite nahradený kopulou. Kopulu už nie je možné presunúť ani pokladať na ňu figúrky. 

### Cieľ hry

Hra môže skončiť dvomi spôsobmi:
* Ak jeden z hráčov umiestni svoju figúrku na úroveň 3, vyhráva hru. 
* Ak jeden z hráčov obkľúči súpera tak, že žiadna z jeho figúrok sa nemôže pohnúť, vyhráva hru.

## Bohovia a hrdinovia
Základná hra môže byť rozšírená pridaním bohov a hrdinov, ktorí ovplyvňujú pravidlá hry. 

## Pozri aj
* Abstraktná dosková hra

## Externé odkazy
* Santorini na BoardGameGeek 
* Online hra Santorini na boardspace.net

## Referencie

Kategória:Doskové hry
Kategória:Abstraktné doskové hry
Zoznam vlajok subjektov Ruskej federácie

thumb|upright=2.0|Kategórie subjektov:
Tento článok je zoznam všetkých vlajok 83 federálnych subjektov Ruskej federácie – republík, krajov, oblastí, federálnych miest, autonómnej oblasti a autonómnych okruhov. Každý z nich má svoju vlastnú vlajku a znak. 
[thumb|right|[vlajka Ruska|Vlajka Ruskej federácie]]

## Republiky
Vlajky republík Ruskej federácie:

## Kraje
Vlajky krajov Ruskej federácie:

## Oblasti
Vlajky oblastí Ruskej federácie:

## Federálne mestá
Vlajky federálnych miest Ruskej federácie:

## Autonómna oblasť
Vlajky autonómnych oblastí Ruskej federácie:

## Autonómne okruhy
Vlajky autonómnych okruhov Ruskej federácie:

## Zaniknuté federálne subjekty

## Pozri aj
* Administratívne členenie Ruska
* Rusko
* Vlajka Ruska
* Zoznam vlajok republík Sovietskeho zväzu

## Iné projekty

## Externé odkazy
* Flags Of The World - Subdivisions of Russia - List 

## Zdroj
* 


Kategória:Štátne symboly Ruska
Ruská federácia
Vlajky
Skinija

**Skinija** je rieka na západe Litvy v Klaipedskom okrese, pramení  od obce Brožiai,  južne od obce Antkoptis. Tečie spočiatku západoseverozápadným smerom (vľavo od obce Girininkai) až do obce Vežaičiai; tesne pred ňou preteká Vežaičiajským rybníkom. V obci sa stáča prudko na juh, od Ežaičiou sa krúti postupne stále viac západným smerom, až naproti Gargždom pri obci Maciuičiai vteká do rieky Minija ako jej ľavý prítok  od jej ústia.

## Iné projekty

## Zdroj
* 

Kategória:Rieky v Litve
Operácia Pierce Arrow

**Operácia Pierce Arrow** bola vojenská operácia Spojených štátov počas Vietnamskej vojny.

V reakcii na incident v Tonkinskom zálive, kedy sa dostali do vzájomného konfliktu americká USS Maddox so severovietnamskými torpédovými člnmi, pričom americká loď utrpela poškodenie od jedinej strely z guľometu po tom, čo vyprovokovala severovietnamské lode 2. augusta 1964 a údajne aj 4. augusta počas svojej špionážnej misie, nariadil americký prezident Lyndon B. Johnson *Operáciu Pierce Arrow* (v preklade *Prenikajúci šíp*), ktorá sa uskutočnila 5. augusta 1964.

## Priebeh
Operácia pozostávala zo 64 leteckých útokov z lietadlových lodí ''Ticonderoga'' a ''Constellation'' proti severovietnamským prístavom torpédových člnov na Hon Gai, Loc Chao, Quang Khe, a Ben Thuy, a petrochemickú továreň v pobrežnom meste Vinh.

Severovietnamská protilietadlová obrana pritom zostrelila dve americké lietadlá, pričom jeden z pilotov bol zabitý a druhý, Everett Alvarez bol prvým americkým zajatcom Severného Vietnamu. Americkí piloti tvrdili, že zničili 90 percent palivových zásob továrne vo Vinh a zničili alebo poškodili 25 torpédových člnov triedy P-4.

## Následky
Operácia Pierce Arrow znamenala začiatok amerických leteckých operácií nad Severným Vietnamom a Juhovýchodnou Áziou, ktoré mali za cieľ ničiť infraštruktúru, vojenský materiál a jednotky, ktoré Severný Vietnam a povstalci potrebovali na vedenie partizánskej vojny v južnom Vietname.

V reakcií na tento prepad povolala Vietnamská demokratická republika (Severný Vietnam) svojich stíhačov z Číny a 6. augusta sa na základňu Noi Bai presunul celý 921. stíhací pluk a okamžite bol uvedený do bojovej pohotovosti. Do ostrej pohotovosti boli postavené dva páry strojov MiG-17.

## Poznámky

## Zdroj

Kategória:Vietnamská vojna
Kategória:Bitky vietnamskej vojny